Kvikkjokk

Kvikkjokk () on kylä Jokimukan kunnassa Pohjois-Ruotsissa, 114 km Jokimukan taajamasta luoteeseen. Kvikkjokkin kautta kulkee useita vaellusreittejä: Kungsleden, Padjelantaleden ja Kalottireitti (Nordkalottleden). Se on suosittu lähtö- tai päätepiste Sarekin ja Padjelantan kansallispuistoihin suuntautuville retkille.

Kvikkjokkin alueelta on tehty löytöjä viikinkiajalta. Myös vanhoja saamelaisia uhripaikkoja on löydetty. Itse kylä sai alkunsa 1600-luvulla, kun alueelta löytyi hopeaa.

 Lähteet 

Luokka:Jokimukan kunta